सांसदों के बंगलों की मरम्‍मत और मेंटेनेंस में खर्च हो गए 193 करोड़, सरकार ने दी जानकारी  
केन्द्रीय लोक निर्माण विभाग ने खर्च की सीमा तय नहीं की है.
लोकसभा में एक सवाल के लिखित जवाब में मिली जानकारी.
फ्लैट की श्रेणी के अनुरूप ऐसे खर्च का ब्यौरा नहीं रखा जाता है.
सरकार ने गुरुवार को बताया कि पिछले करीब चार वर्षो में सांसदों के बंगलों की मरम्मत एवं रखरखाव पर 193 करोड़ रुपये खर्च हुए हैं. लोकसभा (Loksabha) में एक सवाल के लिखित जवाब में आवास एवं शहरी विकास मंत्री हरदीप सिंह पुरी (Hardeep Singh Puri) ने कहा कि संसद सदस्यों के आवासों की मरम्मत एवं रखरखाव पर खर्च के लिए केन्द्रीय लोक निर्माण विभाग (सीपीडब्ल्यूडी) ने कोई सीमा तय नहीं की है.
उन्होंने कहा, ‘‘ पिछले तीन वर्षो और चालू वर्ष में सांसदों के बंगलों की मरम्मत एवं रखरखाव पर 193 करोड़ रुपये खर्च हुए हैं. फ्लैट की श्रेणी के अनुरूप ऐसे खर्च का ब्यौरा नहीं रखा जाता है.''
मंत्री ने कहा कि रखरखाव एवं मरम्मत का कार्य भवन की वास्तविक स्थिति के आधार पर होता है.